Document ID: 22003D0003(01)

Reference:
EUR-Lex - 22003D0003(01) - EL
Avis juridique important
|
22003D0003(01)
2003/3/: Απόφαση αριθ. 3/2003 του Συμβουλίου Υπουργών ΑΚΕ-ΕΚ, της 11ης Δεκεμβρίου 2003, σχετικά με τη χρησιμοποίηση πόρων από τη συνολική χρηματοδότηση του 9ου ΕΤΑ, η οποία προορίζεται για τη μακροπρόθεσμη ανάπτυξη, για τη δημιουργία μέσου στήριξης της ειρήνης στην Αφρική
Επίσημη Εφημερίδα αριθ. L 345 της 31/12/2003 σ. 0108 - 0111
Απόφαση αριθ. 3/2003 του Συμβουλίου Υπουργών ΑΚΕ-ΕΚτης 11ης Δεκεμβρίου 2003σχετικά με τη χρησιμοποίηση πόρων από τη συνολική χρηματοδότηση του 9ου ΕΤΑ, η οποία προορίζεται για τη μακροπρόθεσμη ανάπτυξη, για τη δημιουργία μέσου στήριξης της ειρήνης στην ΑφρικήΤΟ ΣΥΜΒΟΥΛΙΟ ΥΠΟΥΡΓΩΝ ΑΚΕ-ΕΚ,Έχοντας υπόψη τη συμφωνία εταιρικής σχέσης ΑΚΕ-ΕΚ, η οποία υπεγράφη στο Κοτονού στις 23 Ιουνίου 2000, και ιδίως την παράγραφο 8 του παραρτήματος Ι αυτής,Εκτιμώντας τα ακόλουθα:(1) Με την απόφαση αριθ. 10/2001 της Επιτροπής των Πρέσβεων ΑΚΕ-ΕΚ, της 20ής Δεκεμβρίου 2001, όσον αφορά τη χρησιμοποίηση των μη διατεθέντων πόρων του Όγδοου Ευρωπαϊκού Ταμείου Ανάπτυξης(1) και της απόφασης αριθ. 3/2002 του Συμβουλίου των Υπουργών ΑΚΕ-ΕΚ, της 23ης Δεκεμβρίου 2002, για την αναδιανομή των μη διατεθέντων πόρων καθώς και των επιδοτήσεων επιτοκίου για τις οποίες δεν είχαν αναληφθεί υποχρεώσεις από το Όγδοο Ευρωπαϊκό Ταμείο Ανάπτυξης (ΕΤΑ)(2), το Συμβούλιο Υπουργών ΑΚΕ-ΕΚ χορήγησε πόρους σε δραστηριότητες για την οικοδόμηση της ειρήνης, καθώς και την πρόληψη και την επίλυση των συγκρούσεων, συνολικού ύψους 75 εκατομ. ευρώ.(2) Κατά τη σύνοδο κορυφής της Αφρικανικής Ένωσης που πραγματοποιήθηκε στο Μαπούτο, από 4 έως 12 Ιουλίου 2003, οι αρχηγοί κρατών της Αφρικής έλαβαν "απόφαση σχετικά με τη δημιουργία από την Ευρωπαϊκή Ένωση μέσου υποστήριξης των ειρηνευτικών επιχειρήσεων για την Αφρικανική Ένωση". Στην απόφασή τους αυτή, διευκρίνισαν ότι η χρηματοδότηση του μέσου αυτού θα πρέπει να πραγματοποιηθεί από τους πόρους που χορηγούνται σε έκαστο εκ των εν λόγω κρατών στο πλαίσιο των εν ισχύι συμφωνιών συνεργασίας με την Ευρωπαϊκή Ένωση και να συμπληρωθεί από ισοδύναμο ποσό το οποίο θα αντληθεί από τους μη χορηγηθέντες πόρους του Ευρωπαϊκού Ταμείου Ανάπτυξης.(3) Για να διασφαλισθεί η ταχεία και αποτελεσματική αντιμετώπιση καταστάσεων βίαιων συγκρούσεων, κρίνεται σκόπιμη η δημιουργία μέσου στήριξης της ειρήνης.(4) Για να καταστεί δυνατή η δημιουργία μέσου στήριξης της ειρήνης στην Αφρική, σύμφωνα με το άρθρο 11 της συμφωνίας εταιρικής σχέσης ΑΚΕ-ΕΚ, θα πρέπει να χορηγηθούν συμπληρωματικοί πόροι στη συνεργασία ενδο-ΑΚΕ. Ωστόσο, η συνολική χρηματοδότηση που προορίζεται για την περιφερειακή συνεργασία και ολοκλήρωση, όπως ορίζεται στο σημείο 3 στοιχείο β) του παραρτήματος Ι της συμφωνίας εταιρικής σχέσης ΑΚΕ-ΕΚ, έχει εξαντληθεί. Ως εκ τούτου, οι απαιτούμενοι πόροι θα μεταφερθούν από χορηγήσεις που έχουν κοινοποιηθεί σε κάθε χώρα ΑΚΕ στο πλαίσιο της συνολικής χρηματοδότησης του 9ου Ευρωπαϊκού Ταμείου Ανάπτυξης για τη μακροπρόθεσμη ανάπτυξη, όπως ορίζεται στο σημείο 3 στοιχείο α) του παραρτήματος Ι της συμφωνίας εταιρικής σχέσης ΑΚΕ-ΕΚ, καθώς και από μη χορηγηθέντες πόρους της ίδιας χρηματοδότησης,ΑΠΟΦΑΣΙΖΕΙ:Άρθρο 1Στήριξη της ειρήνης1. Αντλείται συνεισφορά ύψους 1,5 % από τις χορηγήσεις που κοινοποιήθηκαν στα κράτη ΑΚΕ της Αφρικής σύμφωνα με το άρθρο 1 στοιχείο β) του παραρτήματος IV της συμφωνίας εταιρικής σχέσης ΑΚΕ-ΕΚ. Η εν λόγω συνεισφορά προέρχεται από τα μη αναληφθέντα υπόλοιπα της χορήγησης που αναφέρεται στο άρθρο 3 παράγραφος 2 στοιχείο β) του παραρτήματος IV της συμφωνίας εταιρικής σχέσης ΑΚΕ-ΕΚ, την καλούμενη χορήγηση Β. Εάν το μη αναληφθέν υπόλοιπο της χορήγησης Β δεν επαρκεί, θα συμπληρωθεί με το μη αναληφθέν υπόλοιπο της χορήγησης που αναφέρεται στο άρθρο 3 παράγραφος 2 στοιχείο α) του παραρτήματος IV, την καλούμενη χορήγηση Α. Κατ' αυτόν τον τρόπο, θα μεταφερθεί συνολικό ποσό 126,4 εκατομ. ευρώ από τις αντίστοιχες εθνικές χορηγήσεις στη χορήγηση ενδο-ΑΚΕ εντός του πλαισίου της συνολικής χρηματοδότησης που προορίζεται για την περιφερειακή συνεργασία και ολοκλήρωση και θα χρησιμοποιηθεί για τη δημιουργία μέσου στήριξης της ειρήνης για την Αφρική. Οι ατομικές συνεισφορές προσδιορίζονται στην τελευταία στήλη του πίνακα που παρατίθεται στο παράρτημα της παρούσας απόφασης.2. Μεταφέρεται ποσό 123,6 εκατομ. ευρώ από αδιάθετους πόρους της συνολικής χρηματοδότησης του 9ου ΕΤΑ που προορίζεται για τη μακροπρόθεσμη ανάπτυξη, στη χορήγηση ενδο-ΑΚΕ, στο πλαίσιο της συνολικής χρηματοδότησης που προορίζεται για την περιφερειακή συνεργασία και ολοκλήρωση, και θα χρησιμοποιηθεί για τη δημιουργία μέσου στήριξης της ειρήνης στην Αφρική.Άρθρο 2Αίτηση χρηματοδότησηςΣύμφωνα με το άρθρο 13 παράγραφος 2 στοιχείο β) του παραρτήματος IV της συμφωνίας εταιρικής σχέσης ΑΚΕ-ΕΚ, το Συμβούλιο Υπουργών ΑΚΕ ζητεί από την Επιτροπή να χρηματοδοτήσει μέσο στήριξης της ειρήνης στην Αφρική, με συνολικό ποσό 250 εκατομ. ευρώ.Άρθρο 3ΕκτέλεσηΤα κράτη ΑΚΕ, τα κράτη μέλη και η Κοινότητα υποχρεούνται, στο βαθμό που τους αφορά, να λάβουν τα μέτρα που απαιτούνται για την εκτέλεση της παρούσας απόφασης.Άρθρο 4Έναρξη ισχύοςΗ παρούσα απόφαση αρχίζει να ισχύει την ημέρα της έκδοσής της.Βρυξέλλες, 11 Δεκεμβρίου 2003.Για το Συμβούλιο Υπουργών ΑΚΕ-ΕΚΟ ΠρόεδροςFranco Frattini(1) ΕΕ L 50 της 21.2.2002, σ. 62.(2) ΕΕ L 59 της 4.3.2003, σ. 24.ΠΑΡΑΡΤΗΜΑΣυνεισφορές από εθνικές χορηγήσεις>ΘΕΣΗ ΠΙΝΑΚΑ>

Summary:
Μέσο στήριξης της ειρήνης για την Αφρική
Μέσο στήριξης της ειρήνης για την Αφρική
ΣΥΝΟΨΗ ΤΟΥ ΑΚΟΛΟΥΘΟΥ ΕΓΓΡΑΦΟΥ:
Απόφαση αριθ. 3/2003 του Συμβουλίου Υπουργών ΑΚΕ-ΕΚ, για τη χρησιμοποίηση πόρων του ΕΤΑ για τη δημιουργία μέσου στήριξης της ειρήνης στην Αφρική
ΠΟΙΟΣ ΕΙΝΑΙ Ο ΣΚΟΠΟΣ ΤΗΣ ΑΠΟΦΑΣΗΣ;
              
Θεσπίζει χρηματοδοτικό μηχανισμό για το μέσο στήριξης της ειρήνης στην Αφρική, το οποίο αποτελεί την βασική πηγή της χρηματοδότησης της ΕΕ για τις προσπάθειες της Αφρικανικής Ένωσης (ΑΕ) και των περιφερειακών οικονομικών κοινοτήτων στον τομέα της ειρήνης και της ασφάλειας.
ΒΑΣΙΚΑ ΣΗΜΕΙΑ
              
Η νομική βάση του μέσου βρίσκεται στη συμφωνία του Κοτονού, και το μέσο χρηματοδοτείται από το Ευρωπαϊκό Ταμείο Ανάπτυξης (ΕΤΑ).
Το μέσο στήριξης της ειρήνης στην Αφρική βασίζεται στην αρχή της αφρικανικής συνυπευθυνότητας. Οι άμεσοι δικαιούχοι της στήριξης του μέσου είναι η Αφρικανική Ένωση και αφρικανικές περιφερειακές οικονομικές κοινότητες καθώς και περιφερειακοί μηχανισμοί.
Από το 2004, το μέσο έχει λάβει περισσότερα από 2,2 δισεκατ. ευρώ από χρηματοδοτήσεις της ΕΕ.
Στήριξη της ειρήνης
Η στήριξη για τη διατήρηση και την οικοδόμηση της ειρήνης αποτελεί βασική αποστολή του μέσου.
Το μέσο έχει στηρίξει επιτυχώς επιχειρήσεις διατήρησης της ειρήνης στην Κεντροαφρικανική Δημοκρατία, το Σουδάν, το Νότιο Σουδάν, το Μάλι, τη Σομαλία, τη λεκάνη της λίμνης Τσαντ και τις Κομόρες.
Δημιουργία ικανοτήτων
Από το 2007, η δημιουργία ικανοτήτων αποτελεί κύρια συνιστώσα του μέσου στήριξης της ειρήνης στην Αφρική. Στόχος της είναι να ενισχύσει τις ικανότητες και την αποτελεσματικότητα της ΑΕ και των περιφερειακών οικονομικών κοινοτήτων/περιφερειακών μηχανισμών σε θέματα σχεδιασμού και διεξαγωγής επιχειρήσεων στήριξης της ειρήνης.
Απώτερος στόχος είναι παρασχεθεί η δυνατότητα στους αφρικανικούς θεσμούς να διασφαλίζουν την ειρήνη και την ασφάλεια μόνοι τους.
Έγκαιρη αντίδραση
Ο μηχανισμός έγκαιρης αντίδρασης επιτρέπει την αντιμετώπιση των επειγουσών αναγκών, προσφέροντας χρηματοδότηση στα πρώτα στάδια δράσεων για την πρόληψη, διαχείριση και επίλυση κρίσεων.
ΑΠΟ ΠΟΤΕ ΕΦΑΡΜΟΖΕΤΑΙ Η ΑΠΟΦΑΣΗ;
              
Εφαρμόζεται από τις 11 Δεκεμβρίου 2003.
ΠΛΑΙΣΙΟ
              
Για περισσότερες πληροφορίες, ανατρέξτε στην ενότητα:
«Μέσο στήριξης της ειρήνης στην Αφρική» στον δικτυακό τόπο της Ευρωπαϊκής Επιτροπής.
ΚΥΡΙΑ ΠΡΑΞΗ
            
Απόφαση αριθ. 3/2003 του Συμβουλίου Υπουργών ΑΚΕ-ΕΚ, της 11ης Δεκεμβρίου 2003, σχετικά με τη χρησιμοποίηση πόρων από τη συνολική χρηματοδότηση του 9ου ΕΤΑ, η οποία προορίζεται για τη μακροπρόθεσμη ανάπτυξη, για τη δημιουργία μέσου στήριξης της ειρήνης στην Αφρική (ΕΕ L 345 της 31.12.2003, σ. 108–111)
ΣΥΝΑΦΕΙΣ ΠΡΑΞΕΙΣ
            
Κανονισμός (ΕΚ) αριθ. 617/2007 του Συμβουλίου, της 14ης Μαΐου 2007 σχετικά με την υλοποίηση του δέκατου Ευρωπαϊκού Ταμείου Ανάπτυξης δυνάμει της συμφωνίας εταιρικής σχέσης ΑΚΕ-ΕΚ (ΕΕ L 152 της 13.6.2007, σ. 1–13)
Διαδοχικές τροποποιήσεις του κανονισμού (ΕΕ) αριθ. 617/2007 έχουν ενσωματωθεί στο πρωτότυπο κείμενο. Αυτή η ενοποιημένη έκδοση έχει μόνο αξία τεκμηρίωσης
2007/461/ΕΚ: Απόφαση αριθ. 2/2007 του Συμβουλίου των Υπουργών ΑΚΕ-ΕΚ, της 25ης Μαΐου 2007, με την οποία επιτρέπονται συμπληρωματικές διμερείς συνεισφορές, που θα διαχειρίζεται η Επιτροπή, για την υλοποίηση των στόχων του μέσου στήριξης της ειρήνης στην Αφρική (ΕΕ L 175 της 5.7.2007, σ. 35-)
Κανονισμός (ΕΕ) 2015/322 του Συμβουλίου, της 2ας Μαρτίου 2015, σχετικά με την εφαρμογή του 11ου Ευρωπαϊκού Ταμείου Ανάπτυξης (ΕΕ L 58 της 3.3.2015, σ. 1–16)
τελευταία ενημέρωση 07.12.2016